 Usezivikele kuFacebook umfundi ofakelwe u-R14m ngephutha News24Usezivikele kuFacebook umfundi ofakelwe u-R14m ngephuthaJohannesburg Umfundi wesifazane ofunda esikhungweni semfundo ephakeme, iWalter Sisulu University WSU owakhokhelwa ngephutha isamba semali engu-R14 million ye-NSFAS, usezivikele kuFacebook, wathi walubika lolu daba kwiziphathimandla, kubika iHuffPost SA.I-IOL ishicilele umbhalo ofakwe yilo mfundi wasenyuvesi, nalapho ethi: Bona bafaka imali eningi kwi-account engafanele futhi leyo akhawunti kwenzekile ukuthi eyami. Ngakho angiphiki lutho... imali yafakwa ngomhlaka-1 kuJuni yabe isibuyiselwa emuva ngomhlaka-13 Agasti. Kodwa umbuzo ukuthi kwenzeke kanjani ukuthi kube yindaba yomphakathi. Impendulo isobala futhi iphambi kwethu... bona bakhohlwe ukubalula ingxenye eyodwa ukuthi... ngalubika udaba kwiziphathimandla, kusho umbhalo wakuFacebook.Njengomfundi omele ukwenza okuthile futhi oyilungu lePASMA Pan Africanist Student Movement of Azania, ongesilona nje kuphela ilungu kodwa umholi wabafundi ngaya ngqo kwi-SRC ukubika lolu daba. Namhlanje abantu okulindeleke ukuthi bangivikele iSRC ithule, abanye babo badale ukuputshuka kwalolu lwazi ngoba bafuna ukucosha amaphuzu ezepolitiki.OLUNYE UDABA:Usebhekene nezinyathelo zomthetho umfundi ofakelwe u-R14m ngephuthaUmfundi waseWalter Sisulu University wathola le mali ezinyangeni ezine ezedlule kanti selokhu ayithola kuthiwa usephila ntofontofo, wachitha imali engaphezu kuka-R400,000 ezindaweni zokudla, emaphathini, izingubo kanye namafoni konke okwafakwa ezinkundleni zokuxhumana. Uphenyo ngalesi sigameko luqaliwe ngoLwesithathu.OyiChief Executive yenkampani esingatha ukukhokhelwa kwabafundi izibonelelo, i-IntelliMali, uMichael Ansell, kwi-IntelliCard yabafundi base-Walter Sisulu Universitys WSU, utshele i-IOL ukuthi le nkampani ithathela izinyathelo zomthetho lo mfundi ozisize ngale mali.NgoLwesithathu u-Ansell uthe lo mfundi ozinze e-East London wathola isibonelelo sanyangazonke sokudla sika-R14.1m esikhundleni sika-R1,400 ngoJuni.Kusolwa ukuthi ubesesebenzise imali engaphezu kuka-R800,000 futhi uphenywa ngenkohlakalo. 